cyanic-selkie/wikianc huggingface dataset:
समाजवाद
फेबियसवाद
ब्रिटेन में फेबियन सोसायटी की स्थापना सन् 1883-84 ई. में हुई। रॉवर्ट ऑवेन तथा चार्टिस्ट आंदोलन के प्रभाव से यहाँ स्वतंत्र मजदूर आंदोलन की नींव पड़ चुकी थी, फेबियन सोसाइटी ने इस आंदोलन को दर्शन दिया। इस सभा का नाम फेबियस कंकटेटर फेबियन (Fabius Cunctater) के नाम से लिया गया है। फेबियस प्राचीन रोम का एक सेनानी था जिसने कार्थेंज के प्रसिद्ध सेनानायक हन्नीबल (Hannibal) के विरुद्ध संघर्ष में धैर्य से काम लिया और गुरीला नीति द्वारा उसको कई वर्षों में परास्त किया। इसी प्रकार फेबियन समाजवादियों का विचार है कि पूँजीवाद को केवल एक मुठभेड़ में क्रांतिकारी मार्ग द्वारा परास्त नहीं किया जा सकता। इसके लिए पर्याप्त काल तक सोच-विचार और तैयारी की आवश्यकता है। इनका तरीका विकास और सुधारवादी है। स्वतंत्र मजदूर दल की स्थापना के पूर्व ये ब्रिटेन के विभिन्न राजनीतिक दलों में प्रवेश कर अपना उद्देश्य पूरा करना चाहते थे। इनका मुख्य ध्येय चरम नैतिक संभावनाओं के अनुसार समाज का पुनर्निर्माण था। ये राज्य को वर्गशासन का यंत्र न मानकर एक सामाजिक यंत्र मानते हैं जिसके द्वारा समाजकल्याण और समाजवाद की स्थापना संभव है। इन विचारकों ने न केवल संसद् वरन् नगरपालिका और ग्रामीण क्षेत्रीय परिषदों द्वारा भी समाजवादी प्रयोगों का कार्यक्रम अपनाया। अत: इनके विचारों को लोकतंत्रीय, संसदीय, बैलट बक्स, चुंगी, विकास अथवा सुधारवादी समाजवाद की संज्ञा दी जाती है। इन विचारकों में प्रमुख सिडनी वेब (Sydney Webb), जाज बर्नाड शॉ, कोल (G. D. H. Cole), ऐनी बेसेंट (Anne Besant), ग्रहम वालस (Grahem Wallace) इत्यादि हैं। इन विचारकों पर ब्रिटिश परंपरा, उपयोगितावाद, राबर्ट ऑवेन, ईसाई समाजवाद और चार्टिस्ट आंदोलन तथा जॉन स्टुआर्ट मिल के अर्थशास्त्रियों के विचारों का गहरा प्रभाव है।
जर्मनी का पुनरावृत्तिवाद
जर्मनी का पुनरावृत्तिवाद (revisionism) ब्रिटेन के फेबियसवाद तथा जर्मनी की परिवर्तित परिस्थतियों से प्रभावित हुआ था। जर्मनी और पूर्व यूरोपीय समाज का स्वरूप सामंतवादी तथा राज्य का प्रजातांत्रिक और निरंकुश था, अत: 19वीं शताब्दी के उत्तरार्ध तक यहाँ के समाजवादी विचार उग्र क्रांतिकारी तथा संगठन षड्यंत्रकारी थे। इन देशों पर मार्क्स के विचारों का प्रभाव था। परंतु 19वीं शताब्दी के अंत में जर्मनी में भी औद्योगिक उन्नति हुई और राज्य ने कुछ व्यक्तिगत तथा राजनीतिक अधिकार स्वीकार किए। फलत: मजदूरों का जीवनस्तर ऊँचा हुआ तथा उनके राजनीतिक दल - सामाजिक लोकतंत्रवादी पार्टी (Social democratic party) का प्रभाव, भी बढ़ा। उसके अनेक सदस्य संसद् के सदस्य बन गए। इस स्थिति में यह बल सिद्धांतत: मार्क्स के क्रांतिकारी मार्ग को स्वीकार करते हुए भी व्यवहार में सुधारवादी हो गया। एडुआर्ड बर्नस्टाइन (Eduard Bernstein 1850-1932) ने इस वास्तविकता के आधार पर मार्क्सवाद के संशोधन का प्रयत्न किया। बर्नस्टाइन सामाजिक लोतंत्रवादी पार्टी का प्रमुख दार्शनिक और एंगिल्स का निकट शिष्य था। वह ब्रिटेन में कई वर्ष तक निर्वासित रहा और वहाँ फेबियसवाद से प्रभावित हुआ।
मार्क्स का कथन था कि परस्पर प्रतियोगिता और आर्थिक संकटों के कारण पूँजीवादी तथा मध्यवर्ग संकुचित होता जाएगा और मजदूर वर्ग निर्धन, विस्तृत, संगठित तथा क्रांतिकारी बनता जाएगा जिससे शीघ्र ही समाजवाद की स्थापना संभव हो सकेगी। स्थिति इसके विपरीत थी, जिसको बर्नस्टाइन ने स्वीकार किया और इस आधार पर उसने क्रांतिकारी कार्यक्रम के स्थान में तात्कालिक समाजसुधार और समाजवाद की सफलता के लिए वर्गसंघर्ष के स्थान में श्रेणी-सहयोग तथा संसदात्मक और संवैधानिक मार्ग पर जोर दिया। वह मार्क्स के ऐतिहासिक भौतिकवाद के स्थान पर नैतिक तथा अनार्थिक (non-economic) तत्वों के प्रभाव को भी स्वीकार करने लगा। बर्नस्टाइन के विचारों को पुनरावृत्तिवाद को नाम दिया गया। यद्यपि जर्मन मजदूर आंदोलन व्यवहार में सुधारवादी रहा तथापि कार्ल कौटस्की (Karl Kautsky 1854-1938) के नेतृत्व में उसने बर्नस्टाइन के संशोधनों का अस्वीकार करके मार्क्स के विचारों में विश्वास प्रकट किया।
समूहवाद तथा अराजकतावाद
फेबियसवादी और पुनरावृत्तिवादी विचारक समाजवाद की स्थापना के लिए राज्य को आवश्यक समझते हैं। साम्यवादी विचारक भी संक्रमण काल के लिए ऐडम की शक्ति का प्रयोग करना चाहते हैं। अत: इनको समूहवादी (Collectivist) कहा जाता है। अराजकतावादी विचारक भी पूँजीवाद विरोधी और समाजवाद के समर्थक हैं परंतु वे राज्य, राजनीति और धर्म को शोषणव्यवस्था का समर्थक मानते हैं और आरंभ से ही इनका अंत कर देना चाहते हैं। अराजकतावाद जीवन और आचरण का एक सिद्धांत है जो शासनविहीन समाज की कल्पना करता है। यह समाज के ऐक्य की स्थापना शासन और कानून द्वारा नहीं, वरन् व्यक्ति तथा स्थानीय और व्यावसायिक समूहों के स्वतंत्र समझौतों द्वारा करना चाहता है। इस विचार के अनुसार उपर्युक्त समूहों द्वारा उत्पादन, वितरण आदि की अनेक मानव आवश्यकताएँ पूरी हो सकती हैं।
अराजकता शब्द के फ्रांसीसी रूपांतर का प्रयोग पहली बार फ्रांसीसी क्रांति के समय (1789) उन क्रांतिकारियों के लिए किया गया था जो सामंतों की जमीन को जब्त करके किसानों में बाँटना और धनिकों की आय को सीमित करना चाहते थे। तत्पश्चात् सन् 1840 में फ्रांसीसी विचारक प्रुधों (Proudhon) ने अपनी पुस्तक ""संपत्ति क्या है?"" में इस शब्द का प्रयोग किया। सन् 1871 के बाद जब अंतरराष्ट्रीय मजदूर संघ में फूट पड़ी तब मार्क्स के संघवादी विरोधियों को अराजकतावादी कहा गया। आए दिन की भाषा में आतंकवाद और अराजकतावाद पर्यायवाची शब्द हैं; परंतु वस्तुत: दार्शनिक अराजकतावादी केवल राजकीय दमन के विरुद्ध ही आतंक और क्रांतिकारी उपायों के पक्ष में हैं।
संसार का प्रथम अराजकतावादी विचारक चीनी दार्शनिक लाओ त्से (Lao Tse) माना जाता है। प्राचीन यूनान के विचारक अरिस्टीप्पस (Aristippus) और जीनो (Zeno) के दर्शन में भी इन विचारों का पुट है। ब्रिटेन का गोडविन (Godwin) और फ्रांसीसी प्रूधों राज्य और शासनसंस्थाओं-न्यायालय आदि का विरोध करते थे। प्रूधों के अनुसार संपत्ति चोरी का माल है। वह श्रम के आधार पर पण्य विनिमय और लेनदेन में एक प्रतिशत ब्याज की दर के पक्ष में था।
इस संबंध में रूस के तीन अराजकतावादियों के विचार महत्वपूर्ण हैं। बाकूनिन (Bakunin) क्रांतिकारी अराजकतावादी था, पिं्रस क्रॉपोटकिन (Kropotkin 1842-1921) वैज्ञानिक अराजकतावादी तथा लिओ टाल्सटाय (Leo Tolstoy) ईसाई अराजकतावादी। बाकूनिन राज्य को एक आवश्यक दुर्गुण और पिछड़ेपन का चिन्ह तथा संपत्ति और शोषण का पोषक मानता था। राज्य व्यक्ति की स्वाधीनता, उसकी प्रतिभा और क्रयशक्ति, उसके विवेक और नैतिकता को सीमित करता है। इस प्रकार अराजकतावाद व्यक्तिवाद की चरम सीमा है। बाकूनिन क्रांतिकारी मार्ग द्वारा राज्य और उसकी संस्थाओं पुलिस, जेल, न्यायालय आदि का अंत कर स्वतंत्र स्थानीय संस्थाओं की स्थापना के पक्ष में था। ये समुदाय पारस्परिक सहयोग के लिए अपना राष्ट्रीय संघ स्थापित कर सकते थे। रूसो और कांट (Kant) भी इसी प्रकार के स्वतंत्र समुदायों और संघों के समर्थक थे।
टाल्सटाय भी राज्य और व्यक्तिगत संपत्ति का विरोधी था, परंतु वह हिंसात्मक तथा क्रांतिकारी मार्ग का पोषक नहीं वरन् ईसाई और अंहिसात्मक तरीकों का समर्थक था। वह बुद्धिसंगत ईसाई था, अंधविश्वासी नहीं। गांधीजी के विचारों पर टाल्सटाय की गहरी छाप है।
अराजकतावादियों का विचार है कि मनुष्य स्वभाव से अच्छा है और यदि उसके ऊपर राज्य का नियंत्रण न रहे तो वह समाज में शांतिपूर्वक रह सकता है। राज्य के रहते हुए मनुष्य का बौद्धिक, नैतिक और रागात्मक विकास संभव नहीं। इनके अनुसार राजकीय समाजवाद (समूहवाद) नौकरशाहीवाद और राजकीय पूँजीवाद है। ये युद्ध और सैन्यवाद (militarisrn) के विरोधी और विकेंद्रीकरण के पक्ष में हैं।
अराजकतावाद से बुद्धिजीवी और मजदूर, दोनों ही प्रभावित हुए हैं। अनेक लेखक और दार्शनिकों ने स्वाधीनता संबंधी विचारों को स्वीकार किया है। इनमें जॉन स्टुआर्ट मिल, हरबर्ट स्पेंसर, हैरोल्ड लास्की और बट्रेंड रसल के नाम मुख्य हैं। इस विचारधारा के बुद्धिजीवी समर्थक फ्रांस, स्पेन, इटली, रूस, जर्मनी, संयुक्त राज्य अमरीका आदि अनेक देशों में पाए जाते थे, परंतु फ्रांस और ब्रिटेन के मजदूर आंदोलनों ने भी इन विचारों को संशोधित रूप में स्वीकार किया। इसके फ्रांसीसी स्वरूप का नाम सिंडिकवाद (Syndicalism) और ब्रिटिश का गिल्ड समाजवाद (Guild Socialism) है।
सिंडिकवाद
सिंडिकवाद और गिल्ड समाजवाद का जन्म उन्नीसवीं शताब्दी के अंत और बीसवीं के आरंभ में हुआ। उस समय तक फेबियस और पुनरावृत्तिवाद में मजदूरों का विश्वास कम होने लगा था। लोकतंत्र मजदूरों की समस्याएँ सुलझाने में असफल रहा, आर्थिक संकट विकट रूप धारण करने लगा और युद्ध की संभावना बढ़ने लगी। साथ ही मजदूरों की संख्या में वृद्धि हुई, उनका संगठन मजबूत हुआ और वे अपनी माँगों को पूरा कराने के लिए बड़े पैमाने पर हड़ताल करने लगे। इन परिस्थितियों में संसदात्मक और संवैधानिक तरीकों के स्थान में मजदूर वर्ग को सक्रिय विरोध के सिद्धांतों की आवश्यकता हुई। इस कमी को उपर्युक्त विचारधाराओं ने पूरा किया।
सिंडिकवाद अन्य समाजवादियों की भाँति समाजवादी व्यवस्था के पक्ष में है परंतु अराजकतावादियों की तरह वह राज्य का अंत कर स्थानीय समुदायों के हाथ में सामाजिक नियंत्रण चाहता है। वह इस नियंत्रण को केवल उत्पादक वर्ग (मजदूर) तक ही सीमित रखना चाहता है। अराजकतावादियों की भाँति सिंडिकावादी भी राष्ट्रीय तथा अंतरराष्ट्रीय संघों के समर्थक और राज्य, राजनीतिक दल, युद्ध और सैन्यवाद के विरोधी हैं।
ध्येय की प्राप्ति का सिंडिकावादी मार्ग क्रांति है, परंतु इस क्रांति के लिए भी वह राजनीतिक दल को अनावश्यक समझता है क्योंकि इसके द्वारा मजदूरों की क्रांतिकारी इच्छा के कमजोर हो जाने का भय है। इसका हड़तालों में अटूट विश्वास है। सोरेल के अनुसार ईसाई पौराणिक पुनरुत्थान (Resurrection) की भाँति यह भी मजदूरों पर जादू का असर करती है और उनके अंदर ऐक्य और क्रांति की भावनाओं को प्रोत्साहन देती है। ये विचारक मशीनों की तोड़फोड़, बाइकाट, पूँजीपति की पैदावार को बदनाम करना, काम टालना आदि के पक्ष में भी हैं। अंत में एक आम हड़ताल द्वारा पूँजीवादी व्यवस्था का अंत कर ये सिंडिकवादी समाज को स्थापना करना चाहते हैं।
इन विचारों से अनेक लातीनी (Latin) देश फ्रांस, इटली, स्पेन, मध्य और दक्षिण अमरीका प्रभावित हुए हैं। इनका असर संयुक्त राज्य अमरीका में भी था, परंतु वहाँ विकेंद्रीकरण पर जोर नहीं दिया गया क्योंकि उस देश में बड़े पैमाने के उद्योग एक वास्तविकता थे। रूसी विचारक प्रिंस क्रॉपोटकिन ने इससे प्रेरणा प्राप्त की और ब्रिटेन ने इसको संशोधित रूप में स्वीकार किया।
गिल्ड (संघ) समाजवाद
गिल्ड समाजवाद सिंडिकवाद की प्रतिलिपि मात्र नहीं, उसका ब्रिटिश परिस्थितियों में अभ्यनुकूलन (adaptation) है। गिल्ड समाजवाद के ऊपर स्वाधीनता की परंपरा और फेबियसवाद का भी प्रभाव है। इसका नाम यूरोप के मध्यकालीन व्यावसायिक संगठनों से लिया गया है। उस समय से संघ आर्थिक और सामाजिक जीवन पर हावी थे और विभिन्न संघों के प्रतिनिधि नगरों का शासन चलाते थे। गिल्ड समाजवादी उपर्युक्त संघ व्यवस्था से प्रेरणा ग्रहण करते थे। वे राजनीतिक क्षेत्र और उद्योग धंधों में लोकतंत्रात्मक सिद्धांत और स्वायत्तशासन स्थापित करना चाहते थे। ये विचारक उद्योगों के राष्ट्रीयकरण मात्र से संतुष्ट नहीं क्योंकि इससे नौकरशाही का भय है परंतु वे राज्य का अंत भी नहीं करना चाहते। राज्य को अधिक लोकतंत्रात्मक और विकेंद्रित करने के बाद वे उसको देशरक्षा और भोक्ता (consumer) के हितसाधान के लिए रखना चाहते हैं। उनके अनुसार राजकीय संसद् में केवल क्षेत्रीय ही नहीं, व्यावसायिक प्रतिनिधित्व भी होना चाहिए। ये राज्य और उद्योगों पर मजदूरों का नियंत्रण चाहते हैं अत: सिंडिकवाद के निकट हैं परंतु राज्यविरोधी न होने के कारण इनका झुकाव समूहवाद की ओर भी है। ये असफलता के भय से क्रांतिकारी मार्ग को स्वीकार नहीं करते लेकिन केवल वैधानिक मार्ग को भी अपर्याप्त समझते हैं और मजदूरों के सक्रिय आंदोलन, हड़ताल आदि का भी समर्थन करते हैं।
प्रथम महायुद्ध के पूर्व और उसके बीच में इस विचारधारा का प्रभाव बढ़ा। युद्ध के समय मजदूरों ने रक्षा-उद्योगों पर नियंत्रण की माँग की और उसके बाद मजदूर संघों ने स्वयं मकान बनाने के ठेके लिए, परंतु कुछ काल बाद सरकारी सहायता न मिलने पर ये प्रयोग असफल हुए। गिल्ड समाजवाद के प्रमुख समर्थकों में आर्थर पेंटी (Arther Penty), हाब्सन (Hobson), ऑरेंज (Orange) और कोल (Cole) के नाम उल्लेखनीय हैं। ब्रिटेन का मजदूर दल और मजदूर आंदोलन इस विचारधारा से विशेष प्रभावित हुए हैं।
साम्यवाद
मार्क्स ने सन् 1848 में अपने "साम्यवादी घोषणापत्र" में जिस क्रांति की भविष्यवाणी की थी वह अंशत: सत्य हुई और उस वर्ष और उसके बाद कई वर्ष तक यूरोप में क्रांति की ज्वाला फैलती रही; परंतु जिस समाजवादी व्यवस्था की उसको आशा थी वह स्थापित न हो सकी, प्रत्युत क्रांतियाँ दबा दी गईं और पतन के स्थान में पूँजीवाद का विकास हुआ। फ्रांस और प्रशा के बीच युद्ध (1871) के समय पराजय के कारण पेरिस में प्रथम समाजवादी शासन (पेरिस कम्यून) स्थापित हुआ परंतु कुछ ही दिनों में उसको भी दबा दिया गया। पेरिस कम्यून की प्रतिक्रिया हुई और मजदूर आंदोलनों का दमन किया जाने लगा जिसके फलस्वरूप मार्क्स द्वारा स्थापित अंतरराष्ट्रीय मजदूर संघ भी तितर बितर हो गया। मजदूर आंदोलनों के सामने प्रश्न था कि वे समाजवाद की स्थापना के लिए क्रांतिकारी मार्ग अपनाएँ अथवा सुधारवादी मार्ग ग्रहण करें। इन परिस्थितियों में कतिपय सुधारवादी विचारधाराओं का जन्म हुआ। इनमें ईसाई समाजवाद, फेबियसवाद और पुनरावृत्तिवाद मुख्य हैं।
ईसाई समाजवाद
ईसाई समाजवाद के मुख्य प्रचारक ब्रिटेन के जान मेलकम लुडलो (John Malcohm Luldow 1821-1911), फ्रांस के बिशप क्लाड फॉशे (Claude Fauchet) और जर्मनी के विक्टर आइमे ह्यूबर (Victor Aime Huber) हैं। पूँजीवादी शोषण द्वारा मजदूरों की दुर्दशा देखकर इन विचारकों ने इस व्यवस्था की आलोचना की और मजदूरों में सहकारी आंदोलन का प्रचार किया। उन्होंने उत्पादक तथा भोक्ता सहकारी समितियों की स्थापना भी की। ईसाई समाजवाद का प्रभाव ब्रिटेन, फ्रांस और जर्मनी के अतिरिक्त आस्ट्रिया तथा बेल्जियम में भी था।
भागो केके आया
भागो केके आया एक भारतीय टेलीविजन सिटकॉम श्रृंखला है, जिसका प्रीमियर 29 जनवरी 2008 को सब टीवी पर हुआ। श्रृंखला का निर्माण कॉन्टिलो एंटरटेनमेंट और कहानी केंद्रों द्वारा एक चरित्र नाम केके पर किया गया था, जिसे कीकू शारदा ने निभाया था।
ग्वाङपजेणा, गरुङ तहसील
ग्वाङपजेणा, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
कुवैत का वन्य जीव
कुवैत मध्य पूर्व में फ़ारस की खाड़ी के एक छोटे से देश में है, जो इराक और सऊदी अरब के बीच स्थित है, और भूमि की सतह में मुख्य रूप से रेगिस्तान शामिल हैं।
भूगोल
कठोर जलवायु और कम वर्षा कुवैत में उगने वाले पौधों की सीमा को सीमित करती है, हालांकि जंगली पौधे की लगभग चार सौ प्रजातियां दर्ज की गई हैं। रेगिस्तानी पौधे आम तौर पर मोटे घास और नमक-सहिष्णु झाड़ियों होते हैं जो कम बढ़ते हैं और अक्सर चमकदार होते हैं; सबसे आम झाड़ियों में से एक है रैनटेरियम एपोपोसम, जिसे स्थानीय रूप से अरफाज के रूप में जाना जाता है, जिसका उपयोग ऊंट और भेड़ द्वारा चारा के लिए किया जाता है। वर्षा के बाद, वार्षिक पौधे उन बीजों से झरते हैं, जो वर्षों तक निष्क्रिय रहते हैं। वे जो फूल पैदा करते हैं वे अक्सर नीले या बैंगनी रंग के होते हैं और जैसे ही बीज सेट होता है, पौधे मुरझा जाते हैं और मर जाते हैं। पौधों की लगभग दो तिहाई प्रजातियाँ कम संख्या में बारहमासी पौधों, झाड़ियों और उप-झाड़ियों के साथ होती हैं। देशी वनस्पतियां अर्ध-रेगिस्तानी और रेगिस्तानी वनस्पतियों के बीच संक्रमण में हैं और इस बात के अध्ययन में महत्वपूर्ण हैं कि मनुष्य अर्ध-रेगिस्तानी जीवों को कैसे प्रभावित कर रहे हैं। खाड़ी युद्ध के बाद और हाइड्रोकार्बन अवशेषों के साथ भूमि के बहुत अधिक भाग में मिट्टी की संरचना को काफी नुकसान पहुंचा है और पर्यावरण में काफी बदलाव आया है।  खजूर के पेड़ पौधों पर लगाए गए हैं और तट के पास और मैंग्रोव और समुद्री घास कुवैत खाड़ी के पास कीचड़ में उगते हैं, उनकी जड़ें समुद्र तट को स्थिर करने में मदद करती हैं।
फोर सीजन्स होटल मुंबई
फोर सीजन्स होटल, मुंबई स्थित एक फाइव स्टार होटल हैं जो टोरंटो की फोर सीजन्स लक्ज़री होटल एवं रिसॉर्ट्स का एक भाग हैं। यह मुंबई के तेजी से बढ़ते हुए जिले वर्ली में स्थित हैं। वर्त्तमान में इस होटल में कुल २०२ अतिथि गृह हैं एवं भारत का सबसे बड़ा रूफटोप बार “एर” इसी में स्थित हैं।  भारतीय उपमहाद्वीप में फोर सीजन्स लक्ज़री होटल एवं रिसॉर्ट्स के द्वारा की गयी ये पहली बड़ी इन्वेस्टमेंट हैं। भारत की बढ़ती हुई आर्थिक व्यवस्था एवं आधारभूत सरंचना में उदारीकरण के कारण अब बहुत सारी बड़ी छोटी विदेशी कंपनियां अब भारत की और रुख कर रही हैं। अत फोर सीजन्स लक्ज़री होटल एवं रिसॉर्ट्स इससे अछूती कैसे रह सकती थी।
इतिहास
इस ३७ मंजिली ईमारत जिसका निर्माण २००८ में पूरा हुआ, की डिजाइनिंग , होन्ग कोंग स्थित लोहान एसोसिएट्स के डिज़ाइनर जॉन अर्जरों के द्वारा कि गयी। इस होटल के इंटीरियर की डिजाइनिंग बिलकेय -लिंक्स के द्वारा की गयी। इसका निर्माण उन्होंने भारतीय संस्कृति की बारीकियों को ध्यान में रखकर किया हैं। इस बिल्डिंग का असैनिक (सिविल) निर्माण १.५ सालो में पूरा हुआ जिसमे स्लैब चक्र 8 दिनों का था। कुल मिलाकर 1 वर्ष से भी कम समय में इस ३७ तल्ला ईमारत का निर्माण हुआ जो अब तक भारत में हुए सबसे तेज निर्माण के अंतर्गत आता हैं। श्री संजीव गर्ग , जी एम अहलूवालिआ कॉन्टेक्ट्स, जो नई डेल्ही स्थित निर्माण कंपनी हैं, के द्वारा इस प्रोजेक्ट का प्रबंधन किया गय हैं।
इस होटल में निम्नलिखित रेस्टोरेंट्स उपलब्ध हैं::
फिटनेस सुविधाएं
इस होटल में आपके मन एवं शरीर को ऊर्जावान बनाने के लिए बहुत अच्छी जिम सुविधा उपलब्ध हैं। जिसमे अत्याधुनिक तकनीक से सुस्सजित कई तरह की मशीन हैं। यहाँ पर सारी सुविधाओं से यूक्त कार्डियोवैस्कुलर एवं अन्य ट्रेनिंग मशीन हैं। यहाँ के रेजिडेंट योग गुरु से आप योग की शिक्षा ले सकते हैं जो आपके मानसिक एवं शारीरिक स्वास्थय के लिए उपयुक्त होगा।
गुप्त (फ़िल्म)
गुप्त 1997 में बनी हिन्दी भाषा की रहस्यमयी थ्रिलर फिल्म है। इसका निर्देशन राजीव राय ने किया और बॉबी देओल, मनीषा कोइराला और काजोल इसमें प्रमुख भूमिकाओं में हैं। परेश रावल, ओम पुरी और राज बब्बर सहायक चरित्रों को निभाते हैं। गीतकार आनंद बख्शी है जबकि विजू शाह ने उनको संगीतबद्ध किया। जारी होने पर गुप्त आलोचनात्मक और व्यावसायिक सफलता रही थी। विशेषकर इसकी कहानी और संगीत प्रशंसा पाए थे।
फोर सीजन्स होटल मुंबई
स्पा
इस होटल की स्पा सुविधा काफी उच्चस्तरीय है ,जिसमे सभी लोगों की सुविधाओं को ध्यान में रखते हुए बनाया गया हैं। यहाँ कई तरह की मालिश, आयुर्वेद आधारित इलाज़, योग , चेहरे के उपचार एवं सैलून सुविधाएं उपलब्ध हैं। जो हर तरह से आपकी शारीरिक एवं मानसिक सौंदर्य को निखारने में मदद करेगा।
चेहरे के देखभाल
यहाँ पर विश्वस्तरीय फेसिअल ट्रीटमेंट उपलब्ध हैं, जो आपकी त्वचा की बेहतर देखभाल, संतुलन एवं उसकी तरोताजगी बनाये रखने में मदद करती हैं।
गुप्त (फ़िल्म)
संक्षेप
गवर्नर जयसिंह सिन्हा (राज बब्बर) राजनीति के क्षेत्र में काफी प्रसिद्ध रहता है और एक ईमानदार व्यक्ति के रूप में जाना जाता है। साहिल सिन्हा (बॉबी देओल) उसका सौतेला बेटा होता है। उसकी माँ, शारदा अपने पति के मौत के बाद सिन्हा के साथ शादी कर लेती है। सिन्हा का एक छोटा बेटा, हर्ष है। ईश्वर दीवान (परेश रावल) उसका निजी सेक्रेटरी होता है, और उसकी बेटी ईशा (काजल) साहिल से बेहद प्यार करते रहती है। वहीं मेघनाद चौधरी की बेटी, शीतल (मनीषा कोइराला) भी साहिल से प्यार करते रहती है, लेकिन साहिल के मन में उसके लिए कुछ नहीं होता है।
एक शाम, साहिल के जन्मदिन को मनाने के लिए जयसिंह एक पार्टी का आयोजन करता है। इसी पार्टी में वो साहिल और शीतल की सगाई की घोषणा करता है। इसके बाद साहिल और जयसिंह के बीच कहा-सुनी हो जाती है। एक समय ऐसा आता है कि साहिल आवेश में आ कर अपने पिता को मारने की कोशिश करता है, पर बीच में शारदा आ जाती है। इसके दूसरे दिन डॉ॰ गांधी (कुलभूषण खरबंदा) के घर पर साहिल काफी शराब पी लेता है। डॉ॰ गांधी पूरे सिन्हा परिवार का डॉक्टर रहता है, वो उसे शीतल को अपनी पत्नी स्वीकार करने बोलता है, जिससे वो उसके साथ खुशी-खुशी जीवन बिता सकता है। नशे में धुत साहिल घर वापस आता है और अपने पिता से मिलने जाता है। वो ये देख कर हैरान रह जाता है कि किसी ने उसके पिता को मार दिया है। थोड़ी देर में शारदा आती है और देखती है कि साहिल अपने सौतेले पिता के पास चाकू के साथ खड़ा है। साहिल पर अपने सौतेले पिता की हत्या करने का आरोप लग जाता है और अदालत में उसी की माँ उसके खिलाफ गवाही देती है, जिसके कारण उसे 14 साल की जेल हो जाती है। जेल जाने से थोड़ी देर पहले वो शीतल को एक नेकलेस देता है और कहता है कि शायद इसे हत्यारे ने गलती से गिरा दिया था।
फोर सीजन्स होटल मुंबई
चेहरे के देखभाल
चेहरे के देखभाल के लिए निम्नलिखित उपचार उपलब्ध हैं।
गुप्त (फ़िल्म)
संक्षेप
जेल में साहिल को एक पुराना कैदी मिलता है, जो उसे बेकसूर मानते रहता है। वो कैदी साहिल को बताता है कि जेल से भागने का बस एक ही रास्ता है, जो गटर से होते हुए बाहर की ओर जाता है। साहिल दूसरे कैदियों के साथ झगड़ा करता है, जिसके कारण उसे और दो अन्य कैदियों को जेलर (तेज सप्रू) एक चैंबर में बंद कर देता है। साहिल और वो दोनों कैदी जेल से निकल कर नदी में आ जाते हैं और शीतल के द्वारा लाये नाव की मदद से भागने में सफल रहते हैं। साहिल के जेल से भागने के बाद पुलिस कमिश्नर पटवर्धन (अंजान श्रीवास्तव) इस मामले को पुलिस अफसर उधम सिंह (ओम पुरी) को देते हैं। साहिल छुपते हुए ईशा के घर में उससे मिलता है। वो डॉ॰ गांधी को फोन कर सलाह लेती है, तो वो उसे अपने घर आने को कहता है। जब वो डॉ॰ गांधी के घर आता है तो वहाँ उनकी लाश मिलती है, और उसके द्वारा कुछ करने से पहले ही एक नौकर उसे देख लेता है और इस तरह साहिल पर एक और खून का आरोप लग जाता है। साहिल अपने आप को निर्दोष साबित करने के लिए असल हत्यारे की तलाश करने लगता है। एक-एक करके वो कई लोगों पर शक करने लगता है, पर सभी बेकसूर निकलते हैं। वहीं उधम सिंह को भी लगने लगता है कि साहिल असल हत्यारा नहीं है। उधम सिंह को पता चलता है कि जिन दो चाकुओं से हत्या हुई थी, वो किसी एक सेट का हिस्सा है। वो चाकुओं का सेट उन्हें ईश्वर दीवान के घर से मिलता है। उसे गिरफ्तार कर लिया जाता है और वो पुलिस के सामने अपना गुनाह स्वीकार भी कर लेता है। वो बोलता है कि जयसिंह उसकी बेटी को अपनी बहू नहीं बनाना चाहता था, इस कारण उसने उसकी हत्या कर दी और डॉ॰ गांधी को अपराध छुपाने के लिए मार दिया। शीतल ये बात साहिल को बताती है कि असल हत्यारा ईश्वर दीवान था।
जयसिंह का बेटा, हर्ष उस नेकलेस के साथ खेलते रहता है, जो साहिल को घटना स्थल पर मिला था। वो उस नेकलेस को खोल लेता है, जिसमें ईशा की तस्वीर लगी होती है। जिससे पता चलता है कि असल में सारी हत्या ईशा ने की है। इसी दौरान ईशा, अफसर उधम सिंह के ऊपर हमला कर देती है, जिससे उधम सिंह को गंभीर चोट आ जाती है। नेकलेस में लगी तस्वीर को देख कर साहिल सीधे ईश्वर दीवान से मिलता है और उसके द्वारा उसे पता चलता है कि वो सारे खून असल में ईशा ने किए थे, ताकि वो साहिल से दूर न हो सके।
साहिल को समझ आता है कि ईशा जरूर शीतल पर अगला हमला करेगी, इस कारण वो शीतल को फोन कर बताने की कोशिश करते रहता है कि तभी दरवाजे की घंटी बजती है, वो दरवाजा खोल कर ईशा का स्वागत करती है। ईशा उस पर हमला करने लगती है और साहिल समय पर आ कर उसे बचा लेता है। ईशा जब मारने के लिए होते रहती है कि तभी पुलिस भी आ जाती है और उसे गोली मार देती है। इसके बाद ईशा की मौत हो जाती है।
डिप्लोडैक्टाएलिडाए
डिप्लोडैक्टाएलिडाए (Diplodactylidae) छिपकलियों के गेक्को उपगण के अंतर्गत एक जीववैज्ञानिक कुल है, जिसमें 25 वंशों में 150 से अधिक जातियाँ सम्मिलित हैं। यह ऑस्ट्रेलिया, न्यू ज़ीलैण्ड और नया कैलेडोनिया में मिलती हैं।
बोरॉन सबऑक्साइड
बोरॉन सबऑक्साइड एक अकार्बनिक यौगिक है।
बोरोन ट्राइक्लोराइड
बोरोन ट्राइक्लोराइड एक अकार्बनिक यौगिक है।
तेम्रियन्मोवाद, आसिफाबाद‌ मण्डल
तेम्रियन्मोवाद, आसिफाबाद‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
कवरा अकरा-द०मौ०-१, सतपुली तहसील
कवरा अकरा-द०मौ०-१, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कर्णप्रयाग का इतिहास
अलकनंदा एवं पिंडर नदी के संगम पर बसा कर्णप्रयाग धार्मिक पंच प्रयागों में तीसरा है जो मूलरूप से एक महत्त्वपूर्ण तार्थ हुआ करता था। बद्रीनाथ मंदिर जाते हुए साधुओं, मुनियों, ऋषियों एवं पैदल तीर्थयात्रियों को इस शहर से गुजरना पड़ता था। यह एक उन्नतिशील बाजार भी था और देश के अन्य भागों से आकर लोग यहां बस गये क्योंकि यहां व्यापार के अवसर उपलब्ध थे। इन गतिविधियों पर वर्ष 1803 की बिरेही बाढ़ के कारण रोक लग गयी क्योंकि शहर प्रवाह में बह गया। उस समय प्राचीन उमा देवी मंदिर का भी नुकसान हुआ। फिर सामान्यता बहाल हुई, शहर का पुनर्निर्माण हुआ तथा यात्रा एवं व्यापारिक गतिविधियां पुन: आरंभ हो गयी।
वर्ष 1803 में गोरखों ने गढ़वाल पर आक्रमण किया। कर्णप्रयाग भी सामान्यत: शेष गढ़वाल की तरह ही कत्यूरी वंश द्वारा शासित रहा जिसकी राजधानी जोशीमठ के पास थी। बाद में कत्यूरी वंश के लोग स्वयं कुमाऊं चले गये जहां वे चंद वंश द्वारा पराजित हो गये।
कत्यूरियों के हटने से कई शक्तियों का उदय हुआ जिनमें सर्वाधिक शक्तिशाली पंवार हुए। इस वंश की नींव कनक पाल ने चांदपुर गढ़ी, कर्णप्रयाग से 14 किलोमीटर दूर, में डाली जिसके 37वें वंशज अजय पाल ने अपनी राजधानी श्रीनगर में बसायी। कनक पाल द्वारा स्थापित वंश पाल वंश कहलाया जो नाम 16वीं सदी के दौरान शाह में परिवर्तित हो गया तथा वर्ष 1803 तक गढ़वाल पर शासन करता रहा।
गोरखों का संपर्क वर्ष 1814 में अंग्रेजों के साथ हुआ क्योंकि उनकी सीमाएं एक-दूसरे से मिलती थी। सीमा की कठिनाईयों के कारण अंग्रेजों ने अप्रैल 1815 में गढ़वाल पर आक्रमण किया तथा गोरखों को गढ़वाल से खदेड़कर इसे ब्रिटिश जिले की तरह मिला लिया तथा इसे दो भागों– पूर्वी गढ़वाल एवं पश्चिमी गढ़वाल– में बांट दिया। पूर्वी गढ़वाल को अंग्रेजों ने अपने ही पास रखकर इसे ब्रिटिश गढ़वाल नामित किया। वर्ष 1947 में भारत की आजादी तक कर्णप्रयाग भी ब्रिटिश गढ़वाल का ही एक भाग था।
ब्रिटिश काल में कर्णप्रयाग को रेल स्टेशन बनाने का एक प्रस्ताव था, पर शीघ्र ही भारत को आजादी मिल गयी और प्रस्ताव भुला दिया गया। वर्ष 1960 के दशक के बाद ही कर्णप्रयाग विकसित होने लगा जब उत्तराखंड के इस भाग में पक्की सड़कें बनी। यद्यपि उस समय भी यह एक तहसील था। उसके पहले गुड़ एवं नमक जैसी आवश्यक वस्तुओं के लिये भी कर्णप्राग के लोगों को कोट्द्वार तक पैदल जाना होता था।
वर्ष 1960 में जब चमोली जिला बना तब कर्णप्रयाग उत्तरप्रदेश में इसका एक भाग रहा और बाद में उत्तराखंड का यह भाग बना जब वर्ष 2000 में इसकी स्थापना हुई।
बोरोन ट्राइफ्लोराइड
बोरोन ट्राइफ्लोराइड एक अकार्बनिक यौगिक है।
ग़ुलाम वंश
गुलाम वंश  मध्यकालीन भारत का एक राजवंश था। इस वंश का पहला शासक कुतुबुद्दीन ऐबक था जिसे मोहम्मद ग़ौरी ने पृथ्वीराज चौहान को हराने के बाद नियुक्त किया था। इस वंश ने दिल्ली की सत्ता पर 1206-1290(84वर्ष)ईस्वी तक राज किया ।
Gulam vans
इसने दिल्ली की सत्ता पर करीब ८४ वर्षों तक राज किया तथा भारत में इस्लामी शासन की नींव डाली। इससे पूर्व किसी भी मुस्लिम शासक ने भारत में लंबे समय तक प्रभुत्व कायम नहीं किया था। इसी समय चंगेज खाँ के नेतृत्व में भारत के उत्तर पश्चिमी क्षेत्र पर मंगोलों का आक्रमण भी हुआ।
कुतुबुद्दीन ऐबक :- (1206-1210
इल्तुतमिश :- (1210-1236
रजिया सुल्तान (1236-40) -
मुइज़ुधिन बहराम शाह - (1240-42)
अलाउद्दीन मसूद शाह (1242-46)
गयासुद्दीन बलबन (1265-1290)
बाहरी कड़ियाँ
दीव ज़िला
दीव ज़िला भारत के दादरा और नगर हवेली और दमन और दीव केन्द्र-शासित प्रदेश का एक ज़िला है। ज़िले का मुख्यालय दीव है।
बजहन गाँव, फूलपुर (इलाहाबाद)
बजहन फूलपुर, इलाहाबाद, उत्तर प्रदेश स्थित एक गाँव है।
एल्स हॉस्क
एल्स अन्ना सोफ़ी होस्क (जन्म 7 नवम्बर 1988) स्वीडन की फ़ैशन मॉडल हैं जो डायर (अंग्रेजी:Christian Dior S.A.), डोल्से और गब्बाना (Dolce & Gabbana), एमानुएल उन्गारो (Emanuel Ungaro), एच&एम, लिली पुलित्जर और गॅस जैसे प्रमुख ब्रांडों सहित कई कम्पनीयों की मॉडल रह चुकी हैं। उन्होंने 2011 और 2012 में विक्टोरिया'ज सीक्रेट ब्रांड के वार्षिक फैशन शो में दिखने लिए मॉडलिंग की। वो कई ट्रेड-मार्क अभियानों में भी काम कर चुकी हैं, मुख्य रूप से पिंक (पीआयएनके) उप-प्रभाग में। उन्होंने स्वीडन के लिए वृत्तिक बास्केटबॉल खिलाड़ी रह चुकी हैं।
वृत्ति
स्वीडन में पालन पोषण के समय उनके पिता ने विभिन्न मॉडलिंग एजेंसियों को फोटो पेश किये जिसके परिणामस्वरूप 13 वर्ष की आयु में ही हॉस्क को मॉडलिंग के प्रस्ताव मिलने लगे और 14 वर्ष की आयु में उन्होंने मॉडलिंग आरम्भ कर दी। उन्होंने स्कूली शिक्षा के अन्तिम चरण तक कुछ मॉडलिंग की लेकिन उन्होंने अपनी पढ़ाई की ओर ध्यान दिया (यद्दपि उन्होंने गेस और अन्य कम्पनियों के साथ महत्वपूर्ण कार्य किया)। स्नातक की शिक्षा पूर्ण करने के पश्चात उन्होंने अपनी वृत्ति को पेशेवर बास्केटबॉल में बनाने का निर्णय किया। होस्क की टिप्पणी है कि स्वीडन पेशेवर बास्केटबॉल खेलने का स्तर नेशनल महिला बास्केटबॉल एसोसिएशन के बराबर नहीं था और स्वीडन में खेलों में इस तरह की दिलचस्पी के रूप में अच्छा नहीं माना जाता है।
दो वर्ष तक पेशेवर बास्केटबॉल खेलने के पश्चात उन्हें बहुत कई नौकरी की पेशकश आने लगी और वो पुरा समय मॉडलिंग को देने के लिए न्यूयॉर्क नगर चलीं गयी। वहाँ उन्होंने विक्टोरिया'ज सीक्रेट जैसी कम्पनी के लिए बहुत महत्वपूर्ण कार्य किया।
व्यक्तिगत जीवन
एल्स हॉस्क के पिता का नाम पाल और माँ का नाम मार्जा है। उनके दो सहोदर हैं छोटा भाई लुकस और बड़ा भाई जोहन है। उनका चचेरा भाई, ऐलिस हर्बस्ट भी एक मॉडल है। हर्बस्ट ने २०१२ में स्वीडन नेक्स्ट टॉप मॉडल नामक टीवी प्रतियोगिता जीती।
होस्ट ने मानव तस्करी विरोधी संगठन फेयर गर्ल्स के समर्थन के लिए कार्य किया। इसमें उनकी अभिरूची द विस्सलब्लोअर नामक चलचित्र देखने के बाद जागृत हुई जो मानव तस्करी से सम्बंधित मुद्दों पर पर ही बनी है।
ब्रोमिन पेन्टाफ्लोराइड
ब्रोमिन पेन्टाफ्लोराइड एक अकार्बनिक यौगिक है।
मनूर, मेदक
मनूर (Manoor) भारत के तेलंगाना राज्य के मेदक ज़िले में स्थित एक गाँव है।
क्रिस्टलता
क्रिस्टलता (crystallinity) किसी ठोस पदार्थ में ढांचे की सुव्यवस्था के माप को कहते हैं। क्रिस्टलों में परमाणु या अणु एक नियत व आवर्ती क्रम में सज्जित होते हैं। क्रिस्टलता काष्ठा (degree of crystallinity) का पदार्थ की कठोरता, घनत्व, पारदर्शिता और विसरण के गुणों पर भारी प्रभाव पड़ता है।
धनुर्विद्या
किसी निश्चित लक्ष्य पर धनुष की सहायता से बाण चलाने की कला को धनुर्विद्या (Archery) कहते हैं। विधिवत् युद्ध का यह सबसे प्राचीन तरीका माना जाता है। धनुर्विद्या का जन्मस्थान अनुमान का विषय है, लेकिन ऐतिहासिक सूत्रों से सिद्ध होता है कि इसका प्रयोग पूर्व देशों में बहुत प्राचीन काल में होता था। संभवत: भारत से ही यह विद्या ईरान होते हुए यूनान और अरब देशों में पहुँची थी।
क्रिस्टलता
विविध पदार्थों की क्रिस्टलता
गैस में अणुओं व परमाणुओं के स्थान बिलकुल अनियमित और बेतरतीब होते हैं इसलिए उसकी क्रिस्टलता शून्य बताई जाती है। द्रव और कांच जैसे अनियत ठोस एक माध्यमिक अवस्था समझी जाती है, जिनमें कुछ अणुओं व परमाणुओं के पैमाने पर तो सुव्यवस्था दिखती है लेकिन उस से अधिक पर अव्यव्स्था। दो या उस से अधिक बने मिश्रातुओं में उच्च क्रिस्टलता तो होती है लेकिन उनमें कई स्वतंत्र अधिक क्रिस्टलता वाले अलग-अलग क्षेत्रों के कण एक दूसरे से जुड़े होते हैं। सबसे अधिक दोषहीन क्रिस्टल अर्धचालक इलेक्ट्रॉनिकी (semiconductor electronics) में बनाए जाने वाले सिलिकॉन बूल होते हैं जिसमें पूरा-का-पूरा बूल बिना किसी कण-सीमा रखने वाला एक ही क्रिस्टल होता है।
धनुर्विद्या
इतिहास
भारतीय सैन्य विज्ञान का नाम धनुर्वेद होना सिद्ध करता है कि वैदिककाल से ही प्राचीन भारत में धनुर्विद्या प्रतिष्ठित थी। संहिताओं और ब्राह्मणों में वज्र के साथ ही धनुष बाण का भी उल्लेख मिलता है। कौशीतकि ब्राह्मण में लिखा है कि धनुर्धर की यात्रा धनुष के कारण सकुशल और निरापद होती है। जो धनुर्धर शास्त्रोक्त विधि से बाण का प्रयोग करता है, वह बड़ा यशस्वी होता है। भीष्म ने छह हाथ लंबे धनुष का प्रयोग किया था। रघुवंश में राम और लक्ष्मण के धनुषों के टंकार का वर्णन और अभिज्ञानशाकुंतलम् में दुष्यंत के युद्धकौशल का वर्णन सिद्ध करता है कि कालिदास को धनुर्विद्या की अच्छी जानकारी थी। भारत के पुराणकालीन इतिहास में धनुर्विद्या के प्रताप से अर्जित विजयों के लिए राम और अर्जुन का नाम सदा आदर से लिया जाएगा। विलसन महोदय का कथन सच है कि हिंदुओं ने बहुत ही परिश्रम और अध्यवसाय पूर्वक धनुर्विद्या का विकास किया था और वे घोड़े पर सवार होकर बाण चलाने से सिद्धहस्त थे।
क्रिस्टलता
विविध पदार्थों की क्रिस्टलता
कांच-मृतिकाशिल्प (glass-ceramics) और कुछ पॉलीमर में क्रिस्टल और अनियत भाग मिले हुए होते हैं और उनमें क्रिस्टलता माप उनके आयतन (वोल्यूम) या भार का वह प्रतिशत होता है को क्रिस्टलीय हो। किसी पदार्थ की क्रिस्टलता को एक्स-किरण क्रिस्टलिकी और रमन वर्णक्रमीयता द्वारा मापा जा सकता है, लेकिन इसके लिए कैलोरीमिति तकनीकें भी अक्सर प्रयोग होती हैं।
धनुर्विद्या
इतिहास
धनुषबाण की एक विशेषता यह थी कि इसका उपयोग चतुरंगिणी सेना के चारों अंग कर सकते थे। भारत में धनुष की डोरी जहाँ कान तक खींची जाती थी वहाँ यूनान में सीने तक ही खींची जाती थी।
अग्निपुराण में धनुर्विद्या की तकनीकी बारीकियों का विस्तारपूर्वक वर्णन है। बाएँ हाथ में धनुष और दाएँ हाथ में बाण लेकर, बाण के पंखदार सिरे को डोरी पर रखकर ऐसा लपेटना चाहिए कि धनुष की डोरी और दंड के बीच बहुत थोड़ा अवकाश रह जाए। फिर डोरी को कान तक सीधी रेखा से अधिक खींचना चाहिए। बाण छोड़ते समय बहुत सावधानी बरतनी चाहिए। किसी वस्तु विशेष पर बाण का लक्ष्य करते समय त्रिकोणात्मक स्थिति में खड़े रहना चाहिए। धनुर्विज्ञान में इसके अतिरिक्त अन्य स्थितियों का भी उल्लेख है, जो निम्नलिखित हैं :
बाण चलाते समय धनुष को लगभग खड़ी स्थिति में पकड़ते हैं, जैसा आज भी होता है और तदनुसार ही अंग को ऊपरी या निचला
तीर यदि टागेंट के केंद्र से नीचे बेघता है, तो लक्ष्यविंदु टार्गेट की ओर और वह यदि केद्र से ऊपर पड़ता है, तो लक्ष्यविंदु धनुर्धारी की ओर खिसकना चाहिए। धनुष के सिरों पर सींग या लकड़ी से अधिक मजबूत और टिकाऊ किसी अन्य पदार्थ को जड़कर, सिरों को दृढ़ बनाया जात हा है। डोरी को मजबूती से चढ़ाने के लिए सिरों पर खाँचा होता है। बाण को छोड़ने से पहले उस प्रत्यंचा पर रखकर साधने के लिए बाण पर भी खाँचा बना रहता है। प्रत्यंचा खींचते समय धनुष की पीठ उत्तल और पेट अवतल होता है। धनुष के मध्यभाग में, जो दृढ़ होता है और मोड़ा नहीं जा सकता, धनुष की मूठ होती है। मूठ के ठीक ऊपर एक ओर अस्थि, सीग या हाथीदाँत की बाणपट्टिका जड़ी होती है। बाण को पीछे की ओर तानने पर पट्टिका पर बाण फिसलता है और बाण को छोड़ने से पहले इसी पर उसका सिरा स्थिर होता है। प्रत्यंचा के दोनों सिरों पर फंदे होते हैं, जिनसे वह दोनों सिरों पर दृढ़ता से आबद्ध होती है। निर्मुक्त धनुष को मोड़कर, फंदे को ऊपर सरकाकर, ऊपरी खाँचे में गिराने की क्रिया को धनुष कसना कहते हैं। धनुष को प्राय: इतनी लंबी डोरी से कसते हैं कि कसने की ऊँचाई, यानी डोरी से मूठ के भीतरी भाग तक की दूरी, धनुर्धर के खुले अँगूठे सहित मुट्ठी के बराबर हो। धनुर्धर के डीलडौल पर निर्भर यह दूरी छह और सात इंच के बीच होती है। जिस समय धनुष का उपयोग नहीं करना होता है उस समय इसकी विपरीत क्रिया करके धनुष को ढीला कर देते हैं और इस प्रकार उपयोग के समय ही धनुष तनाव की स्थिति में रहता है।
नीतिप्रकाशिका में धनुष की निम्नलिखित चालों का वर्णन है :
परशुराम इस धरती पर ऐसे महापुरुष हुए हैं जिनकी धनुर्विद्या की कोई पौराणिक मिसाल नहीं है। पितामह भीष्म, द्रोणाचार्य और खुद कर्ण ने भी परशुराम से ही धनुर्विद्या की शिक्षा ली थी। बेशक इस मामले में कर्ण थोड़े अभागे रहे थे। क्योंकि अंत में परशुराम ने उनसे ब्रह्मास्त्र ज्ञान वापस ले लिया था।
शास्त्रों के अनुसार चार वेद हैं और तरह चार उपवेद हैं। इन उपवेदों में पहला आयुर्वेद है। दूसरा शिल्प वेद है। तीसरा गंधर्व वेद और चौथा धनुर्वेद है। इस धनुर्वेद में धनुर्विद्या का सारा रहस्य मौजूद है। ये अलग बात है कि अब ये धनुर्वेद अपने मूल स्वरुप में कहीं नहीं है। लेकिन इसका मतलब ये नहीं है कि धनुर्वेद इस देश से खत्म हो गई है।
पंच गौड़
पंच गौड़ हिंदू धर्म में ब्राह्मणों के दो प्रमुख समूहों में से एक है, जिनमें से दूसरा पंच-द्रविड़ है ।
राजतरंगिणी में
कल्हण की राजतरंगिणी (12वीं शताब्दी) के अनुसार, पंच गौड़ समूह में निम्नलिखित पाँच ब्राह्मण समुदाय शामिल हैं, जो पाठ के अनुसार, विंध्य के उत्तर में रहते हैं
स्कंद पुराण का एक हिस्सा माने जाने वाले सह्याद्रिखण्ड में भी उपरोक्त वर्गीकरण का उल्लेख है।
कैफियत में
दक्कन के मराठा -युग कैफियात (नौकरशाही रिकॉर्ड), जो दक्षिणी मराठा देश में समाज का लेखा-जोखा देते हैं, निम्नलिखित ब्राह्मण समुदायों का पंच-गौड़ा के रूप में उल्लेख करते हैं
कैफियतों के अनुसार, पंच गौड़ या तो स्मार्त , वैष्णव या भागवत हो सकते हैं ।
प्रयोगात्मक ध्वनिविज्ञान
हिँदी में सुधार के लिए शुरू से ही स्कूलोँ में कक्षा एक से पाँच तक कें बच्चोँ के लिए एक पीरैँड केवल हिँदी के लिए होँना चाहिएँ जिसमें शुध्द हिँदी पढ़ना औँर लिखना सिखाना चाहिएँ
2020-21 में यूएई में अफगानिस्तान के खिलाफ आयरलैंड क्रिकेट टीम
आयरलैंड क्रिकेट टीम, अफगानिस्तान के खिलाफ तीन एक दिवसीय अंतर्राष्ट्रीय (वनडे) मैच खेलने के लिए जनवरी 2021 में संयुक्त अरब अमीरात का दौरा किया था। वनडे शृंखला 2020-23 आईसीसी क्रिकेट विश्व कप सुपर लीग के प्रथम संस्करण का हिस्सा थी। सभी मैच अबू धाबी के शेख जायद क्रिकेट स्टेडियम में खेले गए।
यूएई की यात्रा के लिए अफगानिस्तान टीम के वीजा आवेदन में देरी हुई, जिसके परिणामस्वरूप अफगानिस्तान क्रिकेट बोर्ड ने शृंखला को ओमान जाने के लिए आकस्मिक योजना बनाई। हालांकि, 5 जनवरी 2021 को, अफगानिस्तान क्रिकेट बोर्ड ने पुष्टि की कि टीम मूल कार्यक्रम के अनुसार यूएई की यात्रा करेगी। यूएई में वीजा मुद्दों और दस दिनों की संगरोध अवधि के कारण मैचों की तारीखों को तीन दिन आगे कर दिया गया था।
शुरुआती मैच में, पदार्पण खिलाड़ी रहमानुल्लाह गुरबाज़ ने 127 रन बनाए और अफगानिस्तान को 16 रन से जीतने में मदद की। दूसरे मैच में, रहमत शाह ने एक शतक बनाया, जिससे अफ़ग़ानिस्तान ने सात विकेट से जीतकर शृंखला में अजेय बढ़त हासिल की। अफगानिस्तान ने 36 रन से तीसरा वनडे जीता।
दस्ता
डेविड डेलनी को घुटने की चोट के कारण शृंखला से बाहर कर दिया गया था, उनके स्थान पर जोशुआ लिटिल को आयरलैंड के दस्ते में शामिल किया गया। लिटिल को मूल रूप से टीम में नामित किया गया था, लेकिन एक करीबी संपर्क से सकारात्मक कोविड-19 परिणाम के बाद उन्हें आत्म-पृथक करना पड़ा। अफगानिस्तान के टीम में शामिल होने से पहले राशिद खान, मोहम्मद नबी और मुजीब उर रहमान सभी ऑस्ट्रेलिया में बिग बैश लीग में खेल रहे थे।
11 जनवरी 2021 को, डेविड डेलनी के प्रतिस्थापन के रूप में, शेन गेटकैट को आयरलैंड के दस्ते में शामिल किया गया, और कॉनर ओलफर्ट को एक नेट गेंदबाज के रूप में जोड़ा गया।
टूर मैच
एकदिवसीय शृंखला से पहले, दोनों टीमों ने एक अनौपचारिक वार्म अप मैच खेला, जिसमें अफगानिस्तान ने 23 रन से जीत दर्ज की।
ग्वाल्दे, गरुङ तहसील
ग्वाल्दे, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
ब्रोमिन ट्राइफ्लोराइड
ब्रोमिन ट्राइफ्लोराइड एक अकार्बनिक यौगिक है।
कलवार
निम्नलिखित में से किसी एक के लिए कलवार शब्द प्रयोग में हो सकता है:
नॉर्फ़ोक द्वीप
नॉर्फ़ोक द्वीप, प्रशांत महासागर में ऑस्ट्रेलिया, न्यूजीलैंड और न्यू कैलेडोनिया के बीच स्थित एक छोटा सा टापू है। द्वीप ऑस्ट्रेलिया के राष्ट्रमंडल का हिस्सा है, लेकिन इसे उच्च स्तर का स्वशासन अधिकार हासिल है। दो अन्य पड़ोसी द्वीपों के साथ, यह एक ऑस्ट्रेलिया के बाहरी प्रदेशों मे से एक का निर्माण करता है। इसके ध्वज पर अंकित सदाबहार नॉरफ़ॉक द्वीप सनोबर, का पेड़ द्वीप का प्रतीक है। द्वीप की स्थानीय प्रजाति का यह वृक्ष ऑस्ट्रेलिया में एक सजावटी पेड़ के रूप में बहुत लोकप्रिय है।
वायिपेट, इंद्रवेल्लि मण्डल
वायिपेट, इंद्रवेल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
काकोडाइलिक अम्ल
काकोडाइलिक अम्ल एक अकार्बनिक यौगिक है।
आमनी, चम्पावत तहसील
आमनी, चम्पावत तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
कार्फोडैक्टाएलिडाए
कार्फोडैक्टाएलिडाए (Carphodactylidae) छिपकलियों के गेक्को उपगण के अंतर्गत एक जीववैज्ञानिक कुल है, जिसमें 7 वंशों में 32 जातियाँ सम्मिलित हैं। यह ऑस्ट्रेलिया में तत्रस्थ मिलती हैं।
मखमिलपुर गाँव, पालीगंज (पटना)
मखमिलपुर पालीगंज, पटना, बिहार स्थित एक गाँव है।
आनन्दलहरी
आनंदलहरी भगवती भुवनेश्वरी (पार्वती) की स्तुति में विरचित 103 स्तोत्रों का संग्रह है जिसे आद्य शंकराचार्य की कृति कहा जाता है। इसका 'सौंदर्यलहरी' नाम विशेष प्रसिद्ध है। कुछ विद्वानों का अब यह मत हो चला है कि यह रचना बाद के किसी शंकराचार्य की है किंतु जनमत अभी इस पक्ष में नहीं है। काव्य की दृष्टि से तो यह रचना सौंदर्यपूरति है ही, तांत्रिक रहस्यों के समावेश के कारण इसमें दुरूहता भी भरी हुई है। आश्चर्य होता है कि आद्य शंकराचार्य ने अपनी 32 वर्षों की अल्पायु में अन्य कृतियों, यात्राओं आदि के बीच समय निकालकर इसकी रचना कैसे की। भारत के सभी मतानुयायी और भाषायी क्षेत्रों में इसका समादर है तथा कई विदेशी भाषाओं में भी इसका अनुवाद हो चुका है। भुवनेश्वरी (पार्वती) के स्तुतिरूप में कहे गए इन 103 श्लोकों में महान्‌ तांत्रिक ज्ञान निहित है।
इसका 11वां श्लोक विशेष महत्वपूर्ण है (तंत्रशास्त्र की दृष्टि से) जिसमें 43 दलोंवाले 'श्रीयंत्र' का वर्णन है। मध्य में बिंदु के स्थान पर शिव हैं। इसके बाद चतुरस्र यंत्र में श्रीकंठ आदि चार शंकर, पाँच कोणों में पाँच शिवयुवती, इसके बाद नौ कोणों में नौ मूल प्रकृति और बाद के आठ कोणों में कुसुमा आदि आठ देवियाँ। तब 16 कोणों में श्री आदि 16 देवियाँ और फिर तीन रेखाओं में चतुर्द्वार। इस प्रकार 43 कोणों को माँ भुवनेश्वरी के चरण बतलाकर प्रत्येक कोण में एक देवी की स्थापना की गई है। यह तांत्रिकों के अध्ययन साधना की सामग्री प्रस्तुत करता है।
कुछ पांडुलिपियों में केवल 100 स्तोत्र मिलते हैं।
स्तोत्र
भवानि स्तोतुं त्वां प्रभवति चतुर्भिर्न वदनैः
प्रजानामीशानस्त्रिपुरमथनः पंचभिरपि।
न षड्भिः सेनानीर्दशशतमुखैरप्यहिपति-
स्तदामन्येषां केषां कथय कथमस्मिन्नवसरः॥१॥
घृतक्षीरद्राक्षामधुमधुरिमा कैरपि पदै-
र्विशिष्यानाख्येयो भवति रसनामात्रविषयः।
तथा ते सौन्दर्यं परमशिवदृंमात्रविषयः
कथंकारं ब्रूमः सकलनिगमागोचरगुणे॥२॥
मुखे ते तांबूलं नयनयुगले कज्जलकला
स्फुरत्कांची शाटी पृथुकटितटे हाटकमयी
भजामि त्वां गौरीं नगपतिकिशोरीमविरतम्॥३॥
नतांगी मातंगी रुचिरगतिभंगी भगवती
सती शंभोरंभोरुहचटुकचक्षुर्विजयते॥४॥
र्वृतांगी सारंगीरुचिरनयनांगीकृतशिवा।
ममापर्णा पूर्णा निरवधिसुखैरस्तु सुमुखी॥५॥
सुपुष्पा मुक्ताभिर्भ्रमरकलिता चालकभरैः।
कृतस्थाणुस्थाना कुचफलनता सूक्तिसरसा
रुजां हन्त्री गन्त्री विलसति चिदानन्दलतिका॥६॥
सपर्णामाकीर्णां कतिपयगुणैः सादरमिह
श्रयन्त्यन्ये वल्लीं मम तु मतिरेवं विलसति।
अपर्णैका सेव्या जगति सकलैर्यत्परिवृतः
पुराणोऽपि स्थाणुः फलति किल कैवल्यपदवीम्॥७॥
विधात्री धर्माणां त्वमसि सकलांनायजननी
त्वमर्थानां मूलं धनदनमनीयां‌घ्रिकमले।
त्वमादिः कामानां जननि कृतकन्दर्पविजये
सतां मुक्तेर्बीजं त्वमसि परमब्रह्ममहिषी॥८॥
स्त्वया तु श्रीमत्या सदयमवलोक्योऽहमधुना।
पयोदः पानीयं दिशति मधुरं चातकमुखे
भृशं शंके कैर्वा विधिभिरनुनीता मम मतिः॥९॥
कृपापांगालोकं वितर तरसा साधुचरिते
न ते युक्तोपेक्षा मयि शरणदीक्षामुपगते।
विशेषः सामान्यैः कथमितरवल्लीपरिकरैः॥१०॥
महान्तं विश्वासं तव चरणपंकेरुहयुगे
निधायान्यन्नैवाश्रितमिह मया दैवतमुमे।
तथापि त्वच्चेतो यदि मयि न जायेत सदयं
निरालम्बो लम्बोदरजननि कं यामि शरणम्॥११॥
अयः स्पर्शे लग्नं सपदि लभते हेमपदवीं
यथा रथ्यापाथः शुचि भवति गंगौघमिलितम्।
तथा तत्तत्पापैरतिमलिनमन्तर्मम यदि
त्वयि प्रेम्णा सक्तं कथमिव न जायेत विमलम्॥१२॥
त्वदन्यस्मादिच्छाविषयफललाभे न नियम-
स्त्वमज्ञानामिच्छाधिकमपि समर्था वितरणे।
स्त्वदासक्तं नक्तंदिवमुचितमीशानि कुरु तत्॥१३॥
स्फुरन्नानारत्नस्फटिकमयभित्तिप्रतिफल-
त्त्वदाकारं चंचच्छशधरकलासौधशिखरम्।
मुकुन्दब्रह्मेन्द्रप्रभृतिपरिवारं विजयते
तवागारं रंयं त्रिभुवनमहाराजगृहिणि॥१४॥
निवासः कैलासे विधिशतमखाद्याः स्तुतिकराः
कुटुंबं तॆलोक्यं कृतकरपुटः सिद्धिनिकरः।
महेशः प्राणेशस्तदवनिधराधीशतनये
न ते सौभाग्यस्य क्वचिदपि मनागस्ति तुलना॥१५॥
वृषो वृद्धो यानं विषमशनमाशा निवसनं
श्मशानं क्रीडाभूर्भुजगनिवहो भूषणविधिः।
समग्रा सामग्री जगति विदितैव स्मररिपो-
र्यदेतस्यैश्वर्यं तव जननि सौभाग्यमहिमा॥१६॥
श्मशानेष्वासीनः कृतभसितलेपः पशुपतिः।
दधौ कण्ठे हालाहलमखिलभूगोलकृपया
भवत्याः संगत्याः फलमिति च कल्याणि कलये॥१७॥
त्वदीयं सौन्दर्यं निरतिशयमालोक्य परया
भियैवासीद्गंगा जलमयतनुः शैलतनये।
तदेतस्यास्तस्माद्वदनकमलं वीक्ष्य कृपया
प्रतिष्ठामातन्वन्निजशिरसि वासेन गिरिशः॥१८॥
विशालश्रीखण्डद्रवमृगमदाकीर्णघुसृण-
प्रसूनव्यामिश्रं भगवति तवाभ्यंगसलिलम्।
समादाय स्रष्टा चलितपदपांसून्निजकरैः
समाधत्ते सृष्टिं विबुधपंकेरुहदृशाम्॥१९॥
वसन्ते सानन्दे कुसुमितलताभिः परिवृते
स्फुरन्नानापद्मे सरसि कलहंसालिसुभगे।
॥आनन्दलहरी संपूर्णा॥
लाओस के वन्यजीव
लाओस के वन्यजीव दक्षिण पूर्व एशिया के एक भू-भाग वाले लाओ पीपुल्स डेमोक्रेटिक रिपब्लिक में पाए जाने वाले जानवरों और पौधों को शामिल करते हैं। देश का एक हिस्सा पहाड़ी है और इसका अधिकांश हिस्सा अभी भी उष्णकटिबंधीय चौड़ी जंगल में बसा हुआ है। इसमें विभिन्न प्रकार के पशु और पौधों की प्रजातियां हैं।
भूगोल
लाओस दक्षिण-पूर्वी एशिया में स्थित एक भूमि-बंद देश है। उत्तरी भाग पहाड़ी है, जिसमें लुआंग प्रबांग रेंज थाईलैंड से देश के उत्तर-पश्चिमी हिस्से को अलग करती है। ज़ियांगखॉंग पठार इन पहाड़ों को एनामाइट रेंज से अलग करता है, पहाड़ों की एक श्रृंखला जो वियतनामी तट के साथ समानांतर चलती है, और देश की पूर्वी सीमा को चिह्नित करती है। देश के पश्चिम अधिकांशतः विस्तृत से घिरा है मेकांग नदी, और दक्षिण में है पठार कुछ 1,000 से 1,350 मीटर (3,280 से 4,430 फीट) पर 1,000 से 1,350 मीटर (3,280 से 4,430 फीट) समुद्र तल से ऊपर। लाओस मानसून बेल्ट में रहता है और मई से नवंबर के बीच बारिश के मौसम का अनुभव करता है जब बहुत बारिश होती है, और दिसंबर से अप्रैल तक बारिश के बिना एक शुष्क मौसम। इसके परिणामस्वरूप पर्णपाती, चौड़े पेड़ों के प्राकृतिक वन कवर होते हैं, जो सूखे मौसम के दौरान अपने पत्ते खो देते हैं।  मई से नवंबर तक एक अलग बारिश का मौसम होता है, इसके बाद दिसंबर से अप्रैल के मध्य तक शुष्क मौसम होता है।
वास
बहुत से लाओस अभी भी प्राकृतिक जंगल से ढके हुए हैं और गिब्बन की छह अलग-अलग प्रजातियां यहां पाई जाती हैं, जिनमें से सभी को भोजन के लिए शिकार होने और वन कवर में कमी से खतरा है। देश के दक्षिण में उष्णकटिबंधीय देवदार के जंगल हैं, और दक्षिणी पठार पर कम घने, मध्यम स्तर के विकास और अधिक झाड़ियों, जड़ी-बूटियों और नीचे घास के साथ अधिक खुले पर्णपाती वन हैं। = सन्दर्भ =
कैडमियम आर्सेनाइड
कैडमियम आर्सेनाइड एक अकार्बनिक यौगिक है।
बेचराजी
बेचराजी (Becharaji) या बहुचराजी (Bahucharaji) भारत के गुजरात राज्य के महेसाणा ज़िले में स्थित एक नगर है। यह एक हिन्दू धार्मिक स्थल है जहाँ बहुचरा माता का एक प्रसिद्ध मंदिर है।
भारतीय नगरों का वर्गीकरण
भारतीय नगरों का वर्गीकरण भारत सरकार द्वारा उपयोग की जाने वाली एक पदानुक्रम निर्धारण पद्धति (रैंकिंग सिस्टम) है। इसके अतंर्गत भारत के शहरों में कार्यरत लोक सेवकों को गृह किराया भत्ता (एच.आर.ए.) आवंटित किया जाता है। गृह किराया भत्ता का उपयोग भारतीय राजस्व सेवा द्वारा आयकर छूट प्रदान करने के लिए भी किया जाता है। इस पद्धति में नगरों को उनकी आबादी के आधार पर वर्गीकृत किया जाता है।
ऐतिहासिक वर्गीकरण
2008 में छठे केंद्रीय वेतन आयोग की सिफारिशों का पालन करने से पहले शहरों को निम्नानुसार वर्गीकृत किया गया था। यह वर्गीकरण शुरू में 1997 में भारत के पांचवें केंद्रीय वेतन आयोग की सिफारिशों पर आधारित था। चेन्नई, नई दिल्ली, कोलकाता और मुंबई को ए-1 शहरों के रूप में वर्गीकृत किया गया था। शहर की स्थिति को बाद में 2001 की भारत की जनगणना के परिणामों के आधार पर संशोधित किया गया था। हैदराबाद को 31 अगस्त 2007 को ए से ए-1 स्थिति में अपग्रेड किया गया था, और 21 सितंबर 2007 को बैंगलोर के साथ भी ऐसा ही किया गया था। सीसीए वर्गीकरण को 2008 में समाप्त कर दिया गया था।
जनसंख्या-आधारित वर्गीकरण
भारतीय रिज़र्व बैंक जनसंख्या के आधार पर केंद्रों को छह स्तरों (टायर) में वर्गीकृत करता है।
मारवाड़ के सुजा राठौड़
राव सुजा जी राठौड़ (शासनकाल 1492-1515) मारवाड़ के शासक थे। वह सतल राठौड़ के भाई राव जोधा के पुत्र थे। उनकी मृत्यु पर, उनके पोते बीरम सिंह और राव गांगा के बीच सिंहासन के लिए संघर्ष हुआ था।
स्वास्थ्य प्रशासन में स्नातकोत्तर
इस पाठ्यक्रम के अध्ययन के दौरान आम तौर पर विद्यार्थियों को जनसंख्या स्वास्थ्य, स्वास्थ्य देखभाल अर्थशास्त्र, स्वास्थ्य नीति, संगठनात्मक व्यवहार, स्वास्थ्य से जुड़े संगठनों के प्रबंधन, स्वास्थ्य विपणन और संचार, मानव संसाधन प्रबंधन, सूचना प्रणाली प्रबंधन के अध्ययन एवं अन्य क्षेत्रों में व्यावहारिक अनुभव की भी आवश्यकता होती है। यह डिग्री प्रोग्राम स्वास्थ्य विषय के स्नातको को प्रबंधन के मुद्दों की विस्तृत एवं गहन समझ और उन्हें वरिष्ठ प्रबंधन भूमिकाओं के लिए तैयार करने के लिए डिज़ाइन किया गया है। यह अमेरिकी, यूरोपीय, ऑस्ट्रेलियाई, भारतीय और श्रीलंकाई (पोस्ट ग्रेजुएट इंस्टीट्यूट ऑफ मेडिसिन- कोलंबो विश्वविद्यालय) विश्वविद्यालयों के द्वारा प्रदान किया जाता हैं। यह डिग्री प्रोग्राम पारंपरिक रूप से स्वास्थ्य प्रशासन के स्थानीय, राज्य और संघीय स्तर पर एवं साथ ही गैर-लाभकारी क्षेत्र पर केंद्रित होता है।
जनरल
एमएचए कार्यक्रमों का उद्देश्य छात्रों को स्वास्थ्य सेवाओं और सिस्टम क्षेत्रों में वरिष्ठ प्रबंधकीय और नियोजन कार्य के लिए जरूरी ज्ञान प्रदान करना है। कार्यक्रम के उद्देश्य उन स्नातकों को विकसित करना है जो सक्षम सामान्य और वित्तीय प्रबंधकों, सक्षम योजनाकारों, सार्वजनिक स्वास्थ्य के बारे में जानकार और स्वास्थ्य देखभाल प्रणालियों के वित्तपोषण, समाज, कानून और नैतिकता के बारे में जानकार हो।
इस पाठ्यक्रम के लिए अधिकांश देशों में, आवेदकों को न्यूनतम चार वर्ष की स्नातक से नीचे की डिग्री की आवश्यकता होती है एवं उन्हें स्वास्थ्य प्रणाली में न्यूनतम पेशेवर अनुभव वांछनीय है। यदयपि विभिन्न विश्वविद्यालयों के अपने मापदंड होते है।
संयुक्त राज्य
इन मान्यता प्राप्त कार्यक्रमों में आवेदन करने के लिए आवेदकों को चार साल की पूर्वस्नातक की डिग्री होनी चाहिये। कुछ विश्वविद्यालय एएसीएसबी मान्यता, या एमबीए / एचओएम डिग्री कार्यक्रमों के साथ दोहरी एमबीए / एमएचए की डिग्री प्रदान करते हैं, जो कि समवर्ती या क्रमिक रूप से पूरा हो सकते हैं। कुछ एमएचए कार्यक्रमों को नामांकन से पहले पेशेवर अनुभव की आवश्यकता नहीं होती है लेकिन अधिकांश ऐसे पाठ्यक्रमों में कार्य अनुभव की आवश्यकता होती हैं जिसमें इंटर्नशिप या फेलोशिप शामिल हैं।
संयुक्त राज्य में हेल्थकेयर एडमिनिस्ट्रेशन स्नातक कार्यक्रम अधिकांशत: सार्वजनिक स्वास्थ्य, व्यवसाय, संबद्ध स्वास्थ्य के विद्यालयों द्वारा संचालित किये जाते हैं एवं आषधियों पाठ्शालाओं के द्वारा काफी कम संचालित किये जाते हैं।
ऑस्ट्रेलिया
ऑस्ट्रेलिया में मास्टर ऑफ़ हेल्थ एडमिनिस्ट्रेशन दो भागों में विभाजित किया जा सकता है जिसमें पहला भाग स्वास्थ्य सेवा प्रबंधन में स्नातक डिप्लोमा और इसी के परिणाम के आधार पर इन डिग्रीधारीयों को कोर्स के दुसरे भाग में जारी रखने की अनुमति दी जाती है जो मास्टर ऑफ हैल्थकेयर एडमिनिस्ट्रेशन की डिग्री में परिणत हो जाती है।
भारत
भारत में भी मास्टर ऑफ़ हेल्थ एडमिनिस्ट्रेशन पाठ्यक्रम कई विश्वविद्यालयों एवं अस्पतालों द्वारा आयोजित किया जाता हैं। कॉर्पोरेट संस्कृति एवं अत्याधुनिक अस्पतालों के आगमन के चलते भारत मे भी इन पाठ्यक्रमों की जरुरत बढती जा रही हैं। भारत में यह २ वर्षीय पाठ्यक्रम ४ समेस्टर (6 महीने का एक समेस्टर) में बिभाजित होता हैं। इन पाठ्यक्रम में मानव संसाधन (एचआर) से  संबंधित समस्याओं को समझने एवं अस्पताल के स्वास्थ्य सेवाओं के बीच समन्वय के लिए इन उम्मीदवारों को विशेष कौशल सीखाया जाता हैं। इस पाठ्यक्रम में दाखिले के लिए एमबीबीएस / बीडीएस / बीवीएससी / बीएससी (नर्सिंग) / बीएचए / बीबीए (एचए) में से कोई भी एक पाठ्यक्रम में न्यूनतम 50% अंक होने चाहिए। पाठ्यक्रम में उम्मीदवारों की चयन प्रक्रिया प्रवेश परीक्षाओं के आधार पर की जाती है। भारत के कुछ प्रमुख अस्पताल जैसे एम्स, देवी अहिल्या इंस्टिट्यूट ऑफ हॉस्पिटल एडमिनिस्ट्रेशन, अपोलो हॉस्पिटल प्रशासन संस्थान, हैदराबाद इत्यादि के द्वारा भी मास्टर ऑफ़  हेल्थ एडमिनिस्ट्रेशन पाठ्यक्रम आयोजित किये जाते हैं।